CELEX: 32016R0861
Language: bg
Date: 2016-02-18 00:00:00
Title: Делегиран регламент (ЕС) 2016/861 на Комисията от 18 февруари 2016 година за поправка на Делегиран регламент (ЕС) № 528/2014 на Комисията за допълнение на Регламент (ЕС) № 575/2013 на Европейския парламент и на Съвета по отношение на регулаторните технически стандарти за риска по опции, различен от делта риска, при стандартизирания подход за пазарен риск и за поправка на Делегиран регламент (ЕС) № 604/2014 на Комисията за допълване на Директива 2013/36/ЕС на Европейския парламент и на Съвета по отношение на регулаторните технически стандарти във връзка с качествените и подходящите количествени критерии за установяване на категориите персонал, чиито професионални дейности имат съществено въздействие върху рисковия профил на институцията (Текст от значение за ЕИП)

1.6.2016   
            
            
               BG
            
            
               Официален вестник на Европейския съюз
            
            
               L 144/21
            
         ДЕЛЕГИРАН РЕГЛАМЕНТ (ЕС) 2016/861 НА КОМИСИЯТА
   от 18 февруари 2016 година
   за поправка на Делегиран регламент (ЕС) № 528/2014 на Комисията за допълнение на Регламент (ЕС) № 575/2013 на Европейския парламент и на Съвета по отношение на регулаторните технически стандарти за риска по опции, различен от делта риска, при стандартизирания подход за пазарен риск и за поправка на Делегиран регламент (ЕС) № 604/2014 на Комисията за допълване на Директива 2013/36/ЕС на Европейския парламент и на Съвета по отношение на регулаторните технически стандарти във връзка с качествените и подходящите количествени критерии за установяване на категориите персонал, чиито професионални дейности имат съществено въздействие върху рисковия профил на институцията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2013/36/ЕС на Европейския парламент и на Съвета от 26 юни 2013 година относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (1), и по-специално член 94, параграф 2 от нея,
   Като взе предвид Регламент (ЕС) № 575/2013 на Европейския парламент и на Съвета от 26 юни 2013 г. година относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (2), и по-специално член 329, параграф 3, трета алинея, член 352, параграф 6, трета алинея и член 358, параграф 4, трета алинея от него,
   като има предвид, че:
   
               (1)
            
            
               В член 329, параграф 3, член 352, параграф 6, трета алинея и член 358, параграф 4, трета алинея от Регламент (ЕС) № 575/2013 е предвидено Европейският банков орган (ЕБО) да разработи набор от методи за отразяване на другите рискове освен делта риска в капиталовите изисквания за институциите, по начин, който да е съразмерен спрямо мащаба и сложността на дейността на институциите с опции и варанти. В съответствие с това ЕБО разработи в тази област проекти на регулаторни технически стандарти, които Комисията одобри и прие с Делегиран регламент (ЕС) № 528/2014 на Комисията (3).
            
         
               (2)
            
            
               Рамката за пруденциален надзор, създадена с Директива 2013/36/ЕС, изисква от институциите да определят всички служители, чиито професионални дейности имат съществено въздействие върху техния рисков профил. В съответствие с член 94, параграф 2 от Директива 2013/36/ЕС ЕБО разработи в тази област проекти на регулаторни технически стандарти, които Комисията одобри и прие в Делегиран регламент (ЕС) № 604/2014 на Комисията (4).
            
         
               (3)
            
            
               В Делегиран регламент (ЕС) № 528/2014 и Делегиран регламент (ЕС) № 604/2014 се съдържат някои грешки, които трябва да бъдат поправени.
            
         
               (4)
            
            
               Делегиран регламент (ЕС) № 528/2014 следва да позволява използването на опростения подход, без да го налага, единствено от институциите, които купуват изключително опции и варанти. Следователно е целесъобразно да се коригира формулировката в член 2 от Делегиран регламент (ЕС) № 528/2014 г., която задължава тези институции да използват опростения подход, без като цяло да възпрепятства използването му и от други институции.
            
         
               (5)
            
            
               Член 4, параграф 1, буква в) от Делегиран регламент (ЕС) № 604/2014 следва да бъде подходящо изменен, така че да бъдат обхванати всички служители, чието общо възнаграждение ги поставя в категорията на възнаграждения на висшето ръководство и на служителите, поемащи рискове, които са „лица, поемащи съществени рискове“, тоест тези, чиито професионални дейности имат съществено въздействие върху рисковия профил на институцията.
            
         
               (6)
            
            
               Настоящият регламент е изготвен въз основа на проектите на регулаторни технически стандарти, представени на Комисията от ЕБО.
            
         
               (7)
            
            
               ЕБО проведе открити обществени консултации по първоначалните проекти на регулаторни технически стандарти, поправени с настоящия регламент, анализира свързаните с тях потенциални разходи и ползи и поиска становище от Групата на участниците в банковия сектор, създадена съгласно член 37 от Регламент (ЕС) № 1093/2010 на Европейския парламент и на Съвета. (5)
               
            
         
               (8)
            
            
               С цел да се осигури правилното прилагане на регулаторните технически стандарти възможно най-бързо настоящият регламент следва да влезе в сила в деня след деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   Поправка на Делегиран регламент (ЕС) № 528/2014
   Член 2 от Делегиран регламент (ЕС) № 528/2014 се заменя със следното:
   
      „Член 2
      Само институциите, които купуват изключително опции и варанти, могат да използват опростения подход.“
   
   Член 2
   Поправка на Делегиран регламент (ЕС) № 604/2014
   В член 4, параграф 1 от Делегиран регламент (ЕО) № 604/2014 буква в) се заменя със следното:
   
      
                  „в)
               
               
                  през предходната финансова година служителят е получил общо възнаграждение, което е равно на или по-високо от най-ниското общо възнаграждение, изплатено през същата финансова година на член на висшето ръководство или на служител, който отговаря на някой от критериите по член 3, точки 1, 5, 6, 8, 11, 12, 13 или 14.“
               
            
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 27.6.2013 г., стр. 338.
   
      (2)  ОВ L 176, 27.6.2013 г., стр. 1.
   
      (3)  Делегиран регламент (ЕС) № 528/2014 на Комисията от 12 март 2014 г. за допълнение на Регламент (ЕС) № 575/2013 на Европейския парламент и на Съвета по отношение на регулаторните технически стандарти за риска по опции, различен от делта риска, при стандартизирания подход за пазарен риск (ОВ L 148, 20.5.2014 г., стр. 29).
   
      (4)  Делегиран регламент (ЕС) № 604/2014 на Комисията от 4 март 2014 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти във връзка с качествените и подходящите количествени критерии за установяване на категориите персонал, чиито професионални дейности имат съществено въздействие върху рисковия профил на институцията (ОВ L 167, 6.6.2014 г., стр. 30).
   
      (5)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).